జోరంతంగ

జోరంతంగ,  (జననం 1944 జూలై 13) భారతదేశానికి చెందిన రాజకీయ నాయకుడు. మిజోరం రాష్ట్ర మాజీ ముఖ్యమంత్రి. ఇతను మిజో నేషనల్ ఫ్రంట్ పార్టీ అధ్యక్షుడు.

 బాల్యం 
జోరంతంగ 1944 జూలై 13న దర్ఫవుంగా, వాంహ్నునిచ్చింగి దంపతులకు సంతాంగ్ గ్రామంలో జన్మించాడు. ఇతనికి నలుగురు సోదరులు, ముగ్గురు సోదరీమణులు.

 విద్య 
1950లో జోరంతంగ సంతాంగ్ గ్రామం లోని ప్రాథమిక పాఠశాలలో తన చదువుని ప్రారంభించాడు. ఆ తరువాత గాంధీ మెమోరియల్ హైస్కూల్ లో చదువు కొనసాగించాడు. ఆ సమయంలో మిజోరం రాష్ట్రంలో సరైన విద్యా సదుపాయాలు లేకపోవడం వల్ల, వారి కుటుంబ ఆర్థిక పరిస్థితులు బాగా లేక జోరంతంగ చదువు సాగించడం కష్టంగా ఉందని అతను చాలా సందర్భాల్లో పేర్కొన్నాడు. ఆ తరువాత తంగ మణిపూర్ లోని ఇంఫాల్ వెళ్లి అక్కడ ధనమంజురి (డి.ఎం.) కాలేజ్ ఆఫ్ ఆర్ట్స్ లో ప్రీ - యూనివర్శిటీ కాలేజీ (పియుసి, హయ్యర్ సెకండరీకి ​​సమానం) లో చేరాడు. 1962లో పియుసి పూర్తి చేసి, 1966లో బి.ఎ. ఆంగ్లంలో పట్టభద్రుడయ్యాడు.

 వృత్తి జీవితం 
జోరామ్‌తంగా 1965 లో తన కళాశాల చివరి సంవత్సరంలో ఉన్నప్పుడు మిజో నేషనల్ ఫ్రంట్ స్వాతంత్ర్య ఉద్యమంలో చేరాడు. 1966 లో ఎంఎన్ఎఫ్ తిరుగుబాటు ప్రారంభమైనప్పుడు, అతను గెరిల్లా ఉద్యమంలో చేరి బంగ్లాదేశ్ (అప్పటి తూర్పు పాకిస్తాన్) సరిహద్దు ప్రాంతంలోని ఒక అండర్ గ్రౌండ్ స్థావరానికి వెళ్ళాడు. 1969 లో, ఎం.ఎన్.ఎప్. కార్యకర్తలందరు తూర్పు పాకిస్తాన్ (ఇప్పుడు బంగ్లాదేశ్) కి వెళ్లారు. ఆ దళానికి లాల్డెంగా అధ్యక్షుడుగా ఉండేవాడు. తరువాత లాల్డెంగా మిజోరం ముఖ్యమంత్రి పదవికూడా చేపట్టాడు.

 మూలాలు 

వర్గం:1944 జననాలు
వర్గం:మిజోరం ముఖ్యమంత్రులు
వర్గం:జీవిస్తున్న ప్రజలు
వర్గం:మిజోరం రాజకీయ నాయకులు
వర్గం:మిజోరం వ్యక్తులు